CELEX: 62013FN0105
Language: hu
Date: 2013-10-22 00:00:00
Title: F-105/13. sz. ügy: 2013. október 22-én benyújtott kereset — ZZ és társai kontra Számvevőszék

18.1.2014   
            
            
               HU
            
            
               Az Európai Unió Hivatalos Lapja
            
            
               C 15/21
            
         2013. október 22-én benyújtott kereset — ZZ és társai kontra Számvevőszék
   (F-105/13. sz. ügy)
   2014/C 15/32
   Az eljárás nyelve: francia
   
      Felek
   
   
      Felperesek: ZZ és társai (képviselők: A. Coolen, J.-N. Louis, É. Marchal és D. Abreu Caldas ügyvédek)
   
      Alperes: Számvevőszék
   
      A jogvita tárgya és leírása
   
   A Számvevőszék 2012. december 13-i határozatának megsemmisítése, amelyben úgy döntött, hogy nem fordul a Bírósághoz azzal a kéréssel, hogy vizsgálja meg, hogy S., aki a határozat meghozatala időpontjában a Számvevőszék tagja volt, már nem felel meg a megkívánt feltételeknek, vagy nem tesz eleget a hivatalából eredő kötelezettségeknek, amelyben továbbá nem döntött a felperesek panaszairól, valamint egyetlen olyan intézkedést sem hozott, amellyel nyilvánosan elismerte volna, hogy a felperesek lelki zaklatásnak és szenvedésnek voltak kitéve, helyreállította volna becsületüket, szavahihetőségüket és méltóságukat, illetve megtérítette volna az őket ért vagyoni és nem vagyoni kárt.
   
      Kereseti kérelmek
   
   
               —
            
            
               A Közszolgálati Törvényszék semmisítse meg a Számvevőszék mint kinevezésre jogosult hatóság 2012. december 13-i határozatát, amelyben nem döntött a felperesek panaszairól, továbbá egyetlen olyan intézkedést sem hozott, amellyel nyilvánosan elismerte volna, hogy a felperesek lelki zaklatásnak és szenvedésnek voltak kitéve, helyreállította volna becsületüket, szavahihetőségüket és méltóságukat, illetve megtérítette volna az őket ért vagyoni és nem vagyoni kárt;
            
         
               —
            
            
               a Közszolgálati Törvényszék kötelezze a Számvevőszéket a költségek viselésére.